rejauldu/bengali-wikipedia huggingface dataset:
একটি জাপানি মাঙ্গা ধারাবাহিক যা সুকাসা হোজো দ্বারা লিখিত এবং চিত্রিত। অ্যানিমেতে রূপান্তরিত ধারাবাহিকটি সানরাইজ দ্বারা নির্মিত এবং ইয়োমিউরি টেলিভিশনে সম্প্রচারিত হয়েছিল।  সিটি হান্টার ৬ এপ্রিল, ১৯৮৭ থেকে ২৮ মার্চ, ১৯৮৯ সাল পর্যন্ত ৫১টি পর্ব সম্প্রচারিত হয়েছিল। কাহোরু কোহিরুইমাকির আই ও কেইনাইদে ছিল ১ থেকে ২৬ পর্ব পর্যন্ত এবং ইয়োশিয়োকি ওসাওয়ার গো গো হ্যাভেন বাকি পর্বগুলোর জন্য সূচনা সঙ্গীত হিসেবে ব্যবহৃত হয়েছিল। সমস্ত ৫১টি পর্বের সমাপনী সঙ্গীত ছিল টিএন নেটওয়ার্কের গেট ওয়াইল্ড; "গেট ওয়াইল্ড" এবং এর পরবর্তী ১৯৮৯ সালের রিমিক্স জাপানে সব মিলিয়ে ৫,১৫,০১০ সংখ্যক বিক্রি হয়েছিল।  তারপর সিরিজটি ডিসেম্বর ১৯৮৭ থেকে জুলাই ১৯৮৮ এর মধ্যে দশটি ভিএইচএস টেপ হিসাবে জাপানে প্রকাশিত হয়েছিল। অ্যানিপ্লেক্স দ্বারা প্রকাশিত বত্রিশটি ডিস্কের একটি ডিভিডি বক্সসেট সিটি হান্টার কমপ্লিট শিরোনামে জাপানে ৩১শে আগস্ট, ২০০৫-এ মুক্তি পায়। সেটটিতে চারটি ধারাবাহিক, টিভি বিশেষ এবং অ্যানিমেটেড চলচ্চিত্রও ছিল। একটি চিত্র সম্বলিয় বই এবং রিও এবং কাওরির ছবি ছিল। তারপর ডিস্কগুলি পৃথকভাবে প্রকাশ করা হয়েছিল, প্রথম ধারাবাহিক ডিস্কে ১৯ ডিসেম্বর, ২০০৭ থেকে ২৭ ফেব্রুয়ারি, ২০০৮ এর মধ্যে প্রকাশিত হয়েছিল। ধারাবাহিকটি উত্তর আমেরিকায় মুক্তির জন্য এডিভি ফিল্মস অধিকারপ্রাপ্ত হয়েছিল। প্রথম সিটি হান্টার ধারাবাহিকটি মার্চ ২০০০-এ এডিভি ফ্যানসাবস শিরোনামে প্রকাশিত হয়েছিল। এই নামের লক্ষ্য ছিল সাধারণের চেয়ে দ্রুত গতিতে সস্তায় সাবটাইটেলযুক্ত ভিএইচএস প্রকাশনা প্রদান করা। ধারাবাহিকটি ১৩টি টেপের প্রকাশ পায়, যার প্রতিটিতে চারটি করে পর্ব রয়েছে। টেপগুলি পৃথকভাবে বা সাবস্ক্রিপশন পরিষেবার মাধ্যমে অর্ডার করা যেতে পারে। এডিভি পরবর্তীতে ধারাবাহিকটি ডিভিডিতে প্রকাশ করে। প্রথম সিরিজটি ২৯ জুলাই, ২০০৩-এ ৫টি ডিস্কের দুটি বক্সসেট হিসাবে প্রকাশিত হয়েছিল।  পর্ব তালিকা  ক্রম শিরোনাম সম্প্রচারের প্রকৃত তারিখ  তথ্যসূত্র  ১
একটি জাপানি মাঙ্গা ধারাবাহিক যা সুকাসা হোজো দ্বারা লিখিত এবং চিত্রিত। অ্যানিমেতে রূপান্তরিত ধারাবাহিকটি সানরাইজ দ্বারা নির্মিত এবং ইয়োমিউরি টেলিভিশনে সম্প্রচারিত হয়েছিল।  সিটি হান্টার ৯১, ১৯৯১ সালের ২৮ এপ্রিল থেকে ১০ অক্টোবর পর্যন্ত সম্প্রচারিত হয়েছিল। এর সূচনা সঙ্গীত ছিল গউইঙ্গকোর ডাউনটাউন গেম এবং সমাপনী সঙ্গীত ছিল অরার স্মাইল অ্যান্ড স্মাইল।  ধারাবাহিকটি ১৯৯২ সালের ফেব্রুয়ারি থেকে জুলাই এর মধ্যে ৬টি ভিএইচএসে প্রকাশিত হয়েছিল। অ্যানিপ্লেক্স প্রকাশিত একটি বত্রিশ ডিস্কের ডিভিডি বক্সসেট সিটি হান্টার কমপ্লিট জাপানে ৩১শে আগস্ট, ২০০৫-এ প্রকাশিত হয়েছিল। সেটটিতে চারটি ধারাবাহিক, টিভি চলচ্চিত্র বিশেষ এবং অ্যানিমেটেড চলচ্চিত্রের পাশাপাশি একটি আর্ট বই এবং রিও এবং কাওরির চিত্র ছিল। এই সেটের সিটি হান্টার ৯১ এর ডিস্কগুলি ২৭ আগস্ট, ২০০৮ তারিখে পৃথকভাবে প্রকাশিত হয়েছিল।  ১৬ ডিসেম্বর, ২০০৩ তারিখে সিটি হান্টার ৯১ এডিভি ফিল্মস দ্বারা উত্তর আমেরিকায় মুক্তি পায়।  পর্ব তালিকা  ক্রম শিরোনাম সম্প্রচারের প্রকৃত তারিখ  তথ্যসূত্র  ৯১
মাকেইলা গারকেন স্কোফিল্ড (, ; জন্ম: ৪ জুন ১৯৯৯; মাকেইলা স্কোফিল্ড নামে সুপরিচিত) হলেন একজন ব্রিটিশ পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের মোগল বিভাগে যুক্তরাজ্যের প্রতিনিধি হিসেবে প্রতিদ্বন্দ্বিতা করে থাকেন।  স্কোফিল্ড যুক্তরাজ্যের হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন মাকেইলা গারকেন স্কোফিল্ড ১৯৯৯ সালের ৪ঠা জুন তারিখে যুক্তরাজ্যের চেমসফোর্ডে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন স্কোফিল্ড যুক্তরাজ্যের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে নারীদের মোগল প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি সর্বমোট ৬৭.৯৬ পয়েন্ট অর্জন করে সপ্তম স্থান অধিকার করে চূড়ান্ত পর্বের জন্য উত্তীর্ণ হয়েছিলেন। চূড়ান্ত পর্বের প্রথম ধাপ অতিক্রম করে দ্বিতীয় ধাপে তিনি সর্বমোট ৭৩.০৪ পয়েন্ট অর্জন করে অষ্টম স্থান অধিকার করেছেন।  তথ্যসূত্র  বহিঃসংযোগ     বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্রিটিশ নারী ফ্রিস্টাইল স্কিয়ার বিষয়শ্রেণী:যুক্তরাজ্যের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার
একই নামের অন্যান্য ব্যক্তিবর্গের জন্য দেখুন আনোয়ার হোসেন।  আনোয়ার হোসেন মনির (জন্ম: ৩১ ডিসেম্বর, ১৯৮১) মুন্সীগঞ্জে জন্মগ্রহণকারী বাংলাদেশের সাবেক আন্তর্জাতিক ক্রিকেটার। বাংলাদেশ ক্রিকেট দলের অন্যতম সদস্য ছিলেন তিনি। ঘরোয়া ক্রিকেটে বিমান বাংলাদেশ এয়ারলাইন্সের পক্ষে খেলেছেন। দলে তিনি মূলতঃ ডানহাতি ফাস্ট-মিডিয়াম বোলিংয়ে পারদর্শীতা দেখিয়েছেন ‘মনির’ ডাকনামে পরিচিত আনোয়ার হোসেন। লিকলিকে গড়নের আনোয়ার ২০০৩ সালে ৩টি টেস্ট ও একটিমাত্র ওডিআই খেলার সুযোগ পান।   খেলোয়াড়ী জীবন  অভিজ্ঞতাবিহীন অবস্থায় মিডিয়াম পেস বোলিংয়ে পারদর্শী আনোয়ার ২০০৩ সালের মাঝামাঝি সময়ে অস্ট্রেলিয়া সফরে টেস্ট দলের সদস্যরূপে প্রতিনিধিত্ব করেন। সিরিজের দ্বিতীয় টেস্টে ৩০তম খেলোয়াড়রূপে টেস্ট ক্যাপ পরিধান করেন। ২৫ জুলাই, ২০০৩ তারিখে কেয়ার্নসে স্বাগতিক অস্ট্রেলিয়ার বিপক্ষে তার টেস্ট অভিষেক হয়। কিন্তু কোন উইকেট লাভ করতে পারেননি।  এরপর পাকিস্তান সফরে গেলেও তেমন সফলতা পাননি তিনি। অক্টোবর, ২০০৩ সালে ইংল্যান্ড সফরে প্রথম খেলায় বোর্ড সভাপতি একাদশের বিপক্ষে বোলিং আক্রমণে নেতৃত্ব দেন। খেলায় তিন উইকেট পান। তন্মধ্যে, তার বলে মাইকেল ভনের ক্যাচ ধরেন একই নামের আরেক আনোয়ার হোসেন। ২০০৫ সালের বসন্তে ইংল্যান্ড সফরে যাবার জন্য জাতীয় দলের সদস্য হন। প্রস্তুতিমূলক খেলায় নর্দান্টসের বিপক্ষে মুশফিকুর রহিমের অপরাজিত ১১৫* ও মোহাম্মদ রফিকের ৫৪ রান এবং তার ৪/১১৩ বোলিং পরিসংখ্যানে খেলাটি ড্রয়ে পরিণত হয়। কিন্তু, ২০ ওভারের বোলিং পরিসংখ্যানে তিনি প্রায় ছয় রান দিয়ে বসেন।Northants v Bangladesh, tour match, 3rd day May 22, 2005, Rahim century boosts Bangladesh, retrieved: 13 February, 2017 তাস্বত্ত্বেও টেস্ট সিরিজে অংশ নেয়ার জন্য আমন্ত্রিত হন তিনি। ৩ জুন, ২০০৫ তারিখে চেস্টার-লি-স্ট্রিটে ইংল্যান্ডের বিপক্ষে সিরিজের দ্বিতীয় ও সর্বশেষ টেস্টে অংশ নেন।  ৯ অক্টোবর, ২০০২ তারিখে একমাত্র ওডিআইয়ে অংশ নেন। কিম্বার্লিতে স্বাগতিক দক্ষিণ আফ্রিকার বিপক্ষে তার একদিনের আন্তর্জাতিকে অভিষেক হয়। নিচের সারির ব্যাটসম্যান হিসেবে ১ বল মোকাবেলা করে শূন্য রানে অপরাজিত থাকেন। এছাড়াও বল হাতে আট ওভারে ৪৫ রান দিলেও কোন উইকেট পাননি।  স্বল্পকালীন টেস্ট খেলোয়াড়ী জীবনে বোলার হিসেবে অগৌরবজনক রেকর্ডের সাথে নিজেকে জড়িয়ে ফেলেন। ৩৪৮ বল ডেলিভারি করে সর্বাধিক ৩০৭ রান দেন ও কোন উইকেট লাভে সক্ষমতা দেখাননি।.   অবসর  ২০০০-০১ মৌসুমে প্রথম-শ্রেণীর ক্রিকেটে অভিষিক্ত হন। এতে ঢাকা বিভাগের পক্ষে খেলেন। ৮ জানুয়ারি, ২০০৮ তারিখে ঢাকায় অনুষ্ঠিত জাতীয় একদিনের ক্রিকেট লীগে রাজশাহী বিভাগের বিপক্ষে অংশ নেন। ঐ খেলায় তিনি ম্যান অব দ্য ম্যাচের পুরস্কার পান। কয়েক বছর ঘরোয়া ক্রিকেটে অংশ নেয়ার পর মনির কোচিং কোর্সে অংশ নেন। বর্তমানে তিনি বিসিবিতে কর্মরত।   তথ্যসূত্র    আরও দেখুন   মুশফিকুর রহিম  বাংলাদেশ ক্রিকেট বোর্ড  বাংলাদেশী টেস্ট ক্রিকেটারদের তালিকা  ২০০৫ বাংলাদেশ ক্রিকেট দলের ইংল্যান্ড সফর  ২০০৩ বাংলাদেশ ক্রিকেট দলের অস্ট্রেলিয়া সফর  বিষয়শ্রেণী:বাংলাদেশী ক্রিকেটার বিষয়শ্রেণী:১৯৮১-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশের টেস্ট ক্রিকেটার বিষয়শ্রেণী:বাংলাদেশের একদিনের আন্তর্জাতিক ক্রিকেটার বিষয়শ্রেণী:ঢাকা বিভাগের ক্রিকেটার বিষয়শ্রেণী:বিমান বাংলাদেশ এয়ারলাইন্সের ক্রিকেটার বিষয়শ্রেণী:মুন্সীগঞ্জ জেলার ব্যক্তি বিষয়শ্রেণী:ঢাকা বিভাগ থেকে আগত ক্রিকেটার বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
থাম্ব|২০১৩ সন্তোষ ট্রফির ফাইনাল ম্যাচের আগের ছবি সার্ভিসেস ফুটবল দল বিভিন্ন আঞ্চলিক প্রতিযোগিতায় তাদের প্রতিনিধিত্ব করা ভারতীয় সশস্ত্র বাহিনীর একটি ফুটবল দল। এটি সার্ভিসেস ক্রীড়া নিয়ন্ত্রণ বোর্ড দ্বারা পরিচালিত হয়, ও সন্তোষ ট্রফি-তে প্রতিদ্বন্দ্বিতা করে।  সন্তোষ ট্রফি সার্ভিসেস দশবার সন্তোষ ট্রফি ফাইনালে অংশ নিয়ে ছয়বার শিরোপা জিতেছে।  দলটি ১৯৬০-৬১ সালে বাংলাকে ফাইনালে ১–০ গোলে পরাজিত করে তাদের প্রথম সন্তোষ ট্রফি জিতেছিল। তারপর থেকে, তারা আরও চারবার টুর্নামেন্ট জিতেছে – ২০১২, ২০১৩, ২০১৫ এবং ২০১৬। তাদের সর্বশেষ জয় এসেছে লুধিয়ানায় ২০১৮–১৯ সন্তোষ ট্রফি-তে, যেখানে তারা পাঞ্জাবকে ফাইনালে ১–০ গোলে পরাজিত করে।  সেরা সাফল্য রাজ্য  সন্তোষ ট্রফিList of Santosh Trophy Finals   বিজয়ী (৬): ১৯৬০–৬১, ২০১১–১২, ২০১২–১৩, ২০১৪–১৫, ২০১৫–১৬, ২০১৮–১৯  রানার্স-আপ (৫): ১৯৫৪–৫৫, ১৯৫৮–৫৯, ১৯৬৬–৬৭, ১৯৬৯–৭০, ২০০৭–০৮  তৃতীয় স্থান (১): ২০২২–২৩ জাতীয় গেমস  ব্রোঞ্জ পদক (১): ২০২২  এম দত্ত রায় ট্রফি  রানার্স-আপ (১): ২০০২  অন্যান্য আইএফএ শিল্ড রানার্স–আপ (১): ১৯৫০ আরও দেখুন  আর্মি রেড  আর্মি গ্রিন  ভারতীয় বিমান বাহিনী  ভারতীয় নৌবাহিনী  রেলওয়ে ফুটবল দল  আসাম রাইফেলস  সেন্ট্রাল রিজার্ভ পুলিশ ফোর্স এসসি  ভারতের জাতীয় গেমস  ভারতীয় সেনাবাহিনী সার্ভিস কর্পস  তথ্যসূত্র     বিষয়শ্রেণী:সন্তোষ ট্রফির দল বিষয়শ্রেণী:ভারতের সামরিক ফুটবল দল
thumb|150px|বিবিসি এশিয়ান নেটওয়ার্কের সাবেক লোগো বিবিসি এশিয়ান নেটওয়ার্ক একটি ব্রিটিশ  রেডিও স্টেশন যেটা মূলত দক্ষিণ এশিয়ার নানা বার্তা প্রচার করে থাকে।এটির দুটি কেন্দ্র রয়েছে যার একটি লন্ডনে ও অপরটি বার্মিংহামে অবস্থিত।এটিতে মুলত গান ও আলোচনার অনুষ্ঠান প্রচার করা হয়ে থাকে।  ২০১৭ সালের মাঝের দিকে  বিবিসি এশিয়ান নেটওয়ার্ক মিলিত হয় বিবিসি রেডিও এক্সট্রার সাথে।আর মার্ক স্ট্রিপেল কে দুটি রেডিও স্টেশনেরই দায়িত্ব প্রদান করা হয়।  তথ্যসূত্র  বিষয়শ্রেণী:বিবিসি বিষয়শ্রেণী:ব্রিটিশ ভারতীয় গণমাধ্যম বিষয়শ্রেণী:ব্রিটিশ পাকিস্তানি গণমাধ্যম বিষয়শ্রেণী:ব্রিটিশ বাংলাদেশী গণমাধ্যম বিষয়শ্রেণী:এশীয়-ব্রিটিশ সংস্কৃতি বিষয়শ্রেণী:বিশ্ব সঙ্গীত রেডিও স্টেশন বিষয়শ্রেণী:১৯৮৮-এ প্রতিষ্ঠিত রেডিও স্টেশন বিষয়শ্রেণী:১৯৮৮-এ যুক্তরাজ্যে প্রতিষ্ঠিত বিষয়শ্রেণী:যুক্তরাজ্যের এশীয় গণমাধ্যম বিষয়শ্রেণী:যুক্তরাজ্যের রেডিও স্টেশন
thumb|জৈব ডিজেলচালিত বাস thumb|পুরাতন ডিজেল মার্সিডিজ জৈব ডিজেলে চালানোর জন্য জনপ্রিয় thumb|কিছু দেশে বায়োডিজেল প্রচলিত ডিজেলের চেয়ে কম ব্যয়বহুল জৈব ডিজেল উদ্ভিদ ও প্রাণিজ চর্বি হতে তৈরি জ্বালানি। জীবাশ্ম জ্বালানির সীমাবদ্ধতা ও ক্ষতিকর প্রভাব হতে মুক্তির জন্য বিকল্প জ্বালানি হিসেবে এর উদ্ভাবন করা হয়। পরিত্যক্ত রান্নার তেল, উদ্ভিজ্জ উৎস হতে সংগৃহীত তেল, প্রাণিজ চর্বি ইত্যাদি প্রক্রিয়াজাতকরণের মাধ্যমে এটি তৈরি করা হয়। কিছু উদ্ভিদের বীজ হতে এই তেল তৈরি হয় বলে এদের ডিজেল গাছ বলা হচ্ছে এবং বাণিজ্যিকভাবে চাষ করা হয়।  তথ্যসূত্র  বহিঃসংযোগ     European Biodiesel Board website - European Biodiesel Industry.  Sustainable Biodiesel Alliance    National Biodiesel Education Program, University of Idaho —unbiased, science-based information on biodiesel for biodiesel producers and distributors, fleet operators, farmers and feedstock producers, policy makers, and consumers.  Towards Sustainable Production and Use of Resources: Assessing Biofuels  by the United Nations Environment Programme, October 2009.  Biodiesel Articles on eXtension—eXtension (pronounced "E-Extension") is a wiki for extension professors and agents across the United States. The Farm Energy section contains over 30 articles on biodiesel, from the basics to more technical information.  Biodiesel Safety and Best Management Practices for Small-Scale Noncommercial Use and Production     বিষয়শ্রেণী:তরল জ্বালানি বিষয়শ্রেণী:রাসায়নিক পণ্যদ্রব্য বিষয়শ্রেণী:জ্বালানি
টার্নক আও জলদক জেলা (), or তার্নক ওয়া জলদক (), আফগানিস্তানের জাবুল প্রদেশের দক্ষিণে অবস্থিত একটি জেলা। ২০১৩ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ১৬,৭০০ জন এর মত। জেলাটির কেন্দ্রীয় শহরের নাম হচ্ছে টার্নক আও নামক একটি শহর।  তথ্যসূত্র  বহিঃসংযোগ UNHCR District Profile, dated 2002-07-31, accessed 2006-08-15 (PDF).  বিষয়শ্রেণী:ওয়ারদক প্রদেশের জেলা  বিষয়শ্রেণী:জাবুল প্রদেশের জেলা
রাজস্থানি পাঠান হল ভারতের রাজস্থান রাজ্যে বসবাসকারী একটি পাঠান/পশতুন সম্প্রদায়। People of India Rajasthan Volume XXXVIII Part Two edited by B.K Lavania, D. K Samanta, S K Mandal & N.N Vyas pages 747 to 749 Popular Prakashan   ইতিহাস এবং উৎস  রাজস্থানি পাঠান সম্প্রদায়টি পশতুন (পাঠান) সৈন্য এবং দুঃসাহসিকদের বংশধর যারা রাজস্থানে বিভিন্ন রাজপুত রাজপুত্রদের সেনাবাহিনীতে কাজ করার জন্য এসেছিল। যদিও টঙ্ক রাজ্যের রাজত্ব ১৮১৭ সালে একজন ইউসুফজাই পাঠান আমির খান দ্বারা প্রতিষ্ঠিত হয়েছিল, এবং রাজপুতানার একমাত্র অ- হিন্দু রাজ্য ছিল এটি। এই সম্প্রদায়টিকে কখনও কখনও টঙ্কিয়া পাঠান হিসাবে উল্লেখ করা হয়। টঙ্ক ১৯৪৮ সালে ভারতীয় ইউনিয়নে অন্তর্ভুক্ত হয়। ১৮৫৭ সালের সিপাহি বিদ্রোহের ব্যর্থতার ফলে রোহিলখণ্ড অঞ্চল থেকে রোহিলা পাঠানদের আগমন ঘটে। টঙ্ক জেলা ছাড়াও দুঙ্গারপুর, প্রতাপগড়, বাঁশওয়াড়া, আজমীর, জয়পুর, ভরতপুর এবং উদয়পুর জেলাতেও এদের দেখা যায়। তাদের তিনটি মহকুমা রয়েছে, যাথা-  স্বাতী, বুনেরি এবং বাগোদি। রাজস্থানি পাঠানদের অধিকাংশই ইউসুফজাই উপজাতির অন্তর্গত। তারা অনেক আগেই পশতু ভাষা ছেড়ে দিয়েছে, এবং বর্তমানে হিন্দুস্তানি ও পাশাপাশি রাজস্থানীর বিভিন্ন উপভাষায় কথা বলে। People of India Rajasthan Volume XXXVIII Part Two edited by B.K Lavania, D. K Samanta, S K Mandal & N.N Vyas pages 747 to 749 Popular Prakashan  রাজস্থানি পাঠানদের ঐতিহ্যগত পেশা ছিল রাজপুতানায় বিভিন্ন রাজ্যের সশস্ত্র বাহিনীতে দায়িত্ব পালন করা। এখন অনেকেই রাজ্য পুলিশ, সরকারি কেরাণি এবং পরিবহন শিল্পে নিযুক্ত আছেন। কেউ কেউ জমি চাষাবাদ করে, বিশেষ করে টঙ্ক জেলায় এটির দেখা মিলে বেশি। তারা সম্পূর্ণরূপে অন্তঃগোত্রীয় বিবাহিত, খুব কম রাজস্থানি পাঠানই নিজের সম্প্রদায়ের বাইরে বিয়ে করে। People of India Rajasthan Volume XXXVIII Part Two edited by B.K Lavania, D. K Samanta, S K Mandal & N.N Vyas pages 747 to 749 Popular Prakashan  প্রতিটি পাঠান বসতির নিজস্ব সম্প্রদায় পরিষদ আছে, যা জামাত নামে পরিচিত। জামায়াতের প্রধান ঐতিহাসিকভাবে স্থানীয়ভাবে বিশিষ্ট পরিবার থেকে নির্বাচিত হলেও বর্তমানে ভোটের মাধ্যমে নির্বাচিত হচ্ছেন। কোন বিষয় যদি সামগ্রিকভাবে পাঠান সম্প্রদায়ের সাথে জড়িত থাকে, তাহলে বিভিন্ন স্থানীয় জামায়াতের সদস্যরা একত্রিত হয়। রাজস্থানি পাঠানরা সম্পূর্ণ সুন্নি মুসলিম, এবং রাজস্থানে সক্রিয় একটি সংস্কারবাদী দেওবন্দী সংগঠন তাবলিঘি জামাতের দ্বারা তারা বেশ প্রভাবিত হয়েছে। People of India Rajasthan Volume XXXVIII Part Two edited by B.K Lavania, D. K Samanta, S K Mandal & N.N Vyas pages 747 to 749 Popular Prakashan   আরও দেখুন    পশতুন অভিবাসন   তথ্যসূত্র   বিষয়শ্রেণী:রাজস্থানের সামাজিক গোষ্ঠী বিষয়শ্রেণী:রাজস্থানের মুসলিম সম্প্রদায় বিষয়শ্রেণী:ভারতে পশতুন অভিবাসন
শিচিয়াচুয়াং উত্তর চীনের হপেই প্রদেশের রাজধানী ও বৃহত্তম শহর। এটি প্রশাসনিকভাবে একটি প্রিফেকচার স্তরের শহর, বেইজিংয়ের প্রায় ২৬৬ কিলোমিটার (১৬৫ মাইল) দক্ষিণ-পশ্চিমে অবস্থিত এবং এটি আটটি জেলা, দুটি কাউন্টি-স্তরের শহর ও ১২ টি কাউন্টি দ্বারা পরিচালনা করা হয়।  শহরটির মোট জনসংখ্যা ২০১৯ সালের হিসাবে ১,১০,৩১,২০০ জন, শহীকরণের ফলে ক্রমবর্ধমান শিচিয়াচুয়াং মহানগর অঞ্চলের সাথে সাতটি জেলা ও চেংতিং কাউন্টি সমন্বিত কেন্দ্রীয় অঞ্চলে ৪৩,০৩,৭০০ জন বাসিন্দা বসবাস করেন। শিচিয়াচুয়াংয়ের মোট জনসংখ্যা অনুযায়ী চীনের মূল ভূখণ্ডে দ্বাদশ স্থানে রয়েছে।  গণপ্রজাতন্ত্রী চীন ১৯৪৯ সালে প্রতিষ্ঠিত হওয়ার পর, শিচিয়াচুয়াং নাটকীয়ভাবে প্রবৃদ্ধি অর্জন কর। শিল্পায়ন ও অবকাঠামোগত উন্নয়নের ফলে মহানগরীর জনসংখ্যা ৩০ বছরে চারগুণ বৃদ্ধি লাভ করে। শিচিয়াচুয়াংয়ে ২০০৮ সাল থেকে ২০১১ সাল পর্যন্ত শহরটির পুনর্গঠনের সাথে সাথে একটি তিন বছর মেয়াদি পরিকল্পনা বাস্তবায়িত হয়, যার ফলে সবুজ অঞ্চল ও নতুন ভবন এবং সড়কপথমূহের বৃদ্ধি ঘটে। শহরে একটি রেলওয়ে স্টেশন, বিমানবন্দর ও একটি পাতাল রেল ব্যবস্থা খোলা হয়।  শিচিয়াচুয়াং থাইহাং পর্বতমালার পূর্বে অবস্থিত। উত্তর থেকে দক্ষিণে ৪০০ কিলোমিটার (২২০ মাইল) অবধি বিস্তৃত পর্বতশ্রেণীটি গড়ে ১,৫০০ মিটার থেকে ২,০০০ মিটার (৪,৯০০ থেকে ৬,৬০০ ফুট) উচ্চতা বিশিষ্ট। এটি শিচিয়াচুয়াংকে হাইকিং, আউটডোর ভ্রমণ ও সাইক্লিংয়ের স্থানে পরিণত করেছে।  তথ্যসূত্র  বহিঃসংযোগ   Shijiazhuang Government official website  বিষয়শ্রেণী:শিচিয়াচুয়াং বিষয়শ্রেণী:চীনের প্রাদেশিক রাজধানী বিষয়শ্রেণী:১৯২৫-এ চীনে প্রতিষ্ঠিত বিষয়শ্রেণী:হপেইয়ের শহর বিষয়শ্রেণী:জাতীয় সভ্য শহর
আবদুস সামাদ (৮ জানুয়ারি ১৯৪৫ – ৬ এপ্রিল ২০১৯) যিনি টেলি সামাদ নামেই অধিক পরিচিত ছিলেন। তিনি বাংলাদেশী চলচ্চিত্রের শক্তিশালী ও জনপ্রিয় কৌতুক অভিনেতা। তিনি টেলিভিশন ও মঞ্চ নাটকেও অভিনয় করেছিলেন। এছাড়াও তিনি গায়ক এবং সঙ্গীত পরিচালক ছিলেন।   ব্যক্তিগত জীবন  টেলিসামাদ ১৯৪৫ সালের ৮ জানুয়ারি মুন্সীগঞ্জের (তৎকালীন বিক্রমপুর) সদর উপজেলার নয়াগাঁও গ্রামে জন্মগ্রহণ করেন। তিনি ঢাকা বিশ্ববিদ্যালয়ের চারুকলা থেকে উচ্চতর শিক্ষা গ্রহণ করেন। তার বড় ভাই চারুশিল্পী আব্দুল হাই। সাবেক রাষ্ট্রপতি অধ্যাপক ইয়াজউদ্দিন আহমেদ তার চাচা। সোহেলা সামাদ কাকলী ও দিগন্ত সামাদ নামে তার কন্যা ও পুত্র।  চলচ্চিত্র জীবন  ১৯৭৩ সালে ‘কার বউ’ চলচ্চিত্রে কৌতুকাভিনয়ের মাধ্যমে চলচ্চিত্র জগতে প্রবেশ করেন। নয়নমনি ও ‘পায়ে চলার পথ’-এর মত চলচ্চিত্রের মাধ্যমে দর্শকপ্রিয়তা লাভ করেন। ‘মনা পাগলা’ চলচ্চিত্রে সঙ্গীত পরিচালনার পাশাপাশি ৫০টির মত চলচ্চিত্রের গানে কণ্ঠ দেন। অভিনয়জীবনে চার দশকে ৬০০’র মত চলচ্চিত্রে অভিনয় করেন।glitz.bdnews24.com কৌতুকের স্থান নিয়েছে ভাঁড়ামো: টেলি সামাদ   বাংলাদেশ টেলিভিশনের ক্যামেরাম্যান মোস্তফা মামুন তার ডাক নাম দিয়েছিলেন টেলিসামাদ। তারপর থেকে তিনি এ নামেই পরিচিত হন। ২০১৫ সালে তার অভিনীত সর্বশেষ চলচ্চিত্র জিরো ডিগ্রী মুক্তি পায়।   অসুস্থতা ও মৃত্যু  ২০১৭ সালে যুক্তরাষ্ট্রে তার বাইপাস সার্জারি করা হয়। ২০১৮ সালের শেষ দিকে তার রক্তে লোহিত রক্তকণিকার স্বল্পতা দেখা দেয়। এছাড়াও টেলি সামাদের খাদ্য নালীতে সমস্যার পাশাপাশি বুকে সংক্রমণ, ডায়াবেটিস ছিল। টেলি সামাদ ২০১৯ সালের ৬ এপ্রিল দুপুরে অসুস্থতাজনিত কারণে ঢাকার স্কয়ার হাসপাতালে মৃত্যুবরণ করেন।   উল্লেখযোগ্য চলচ্চিত্র   জিরো ডিগ্রী (২০১৫)  কুমারী মা (২০১৩)  সাথী হারা নাগিন (২০১১)  মায়ের চোখ (২০১০)  আমার স্বপ্ন আমার সংসার (২০১০)  রিকসাওয়ালার ছেলে (২০১০)  মন বসে না পড়ার টেবিলে (২০০৯)  কাজের মানুষ (২০০৯)  মায়ের হাতে বেহেস্তের চাবি (২০০৯)  কে আমি (২০০৯) - হাশেম  কেয়ামত থেকে কেয়ামত (১৯৯৩)  মিস লোলিতা (১৯৮৫)  নতুন বউ (১৯৮৩)  মাটির ঘর (১৯৭৯)  নাগরদোলা (১৯৭৯)  গোলাপী এখন ট্রেনে (১৯৭৮) - বঙ্গা  অশিক্ষিত (১৯৭৮) - কালা  জয় পরাজয় (১৯৭৬)  গুন্ডা (১৯৭৬) - জব্বার  সুজন সখী (১৯৭৫) - বগা  চাষীর মেয়ে (১৯৭৫) রঙিন রূপবান ভাত দে </div>   তথ্যসূত্র    বহিঃসংযোগ     বিষয়শ্রেণী:বাঙালি অভিনেতা বিষয়শ্রেণী:বাংলাদেশী চলচ্চিত্র অভিনেতা বিষয়শ্রেণী:বাংলাদেশী টেলিভিশন অভিনেতা বিষয়শ্রেণী:বাংলাদেশী নাট্য অভিনেতা বিষয়শ্রেণী:বাংলাদেশী মঞ্চ অভিনেতা বিষয়শ্রেণী:বাংলাদেশী চলচ্চিত্র ব্যক্তিত্ব বিষয়শ্রেণী:২০১৯-এ মৃত্যু বিষয়শ্রেণী:১৯৪৫-এ জন্ম বিষয়শ্রেণী:বাংলাদেশী কৌতুকাভিনয়শিল্পী বিষয়শ্রেণী:বাংলাদেশী গায়ক বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:বাংলাদেশী নেপথ্য সঙ্গীতশিল্পী বিষয়শ্রেণী:মুন্সীগঞ্জ জেলার অভিনয়শিল্পী বিষয়শ্রেণী:ঢাকা বিশ্ববিদ্যালয়ের চারুকলা অনুষদের প্রাক্তন শিক্ষার্থী
সুইচা হল একটি পানীয়, যা বাহামায় দেশীয় লেবুBahamian Tourism DepartmentBreaking Through My Invisible Bubble পৃষ্ঠা ২২, হেলেন প্যাট্রিসিয়া, রোল রাহমিং - ২০০৮ "কখনও কখনও এটি আমাদের একমাত্র মধ্যাহ্নভোজনের উৎস ছিল, যা আমাদের গাছের লেবু ও পাতিলেবু দিয়ে তৈরি হতো এবং আমরা এখনো 'সুইচা' বলে ডাকি।", পানি এবং চিনি দিয়ে তৈরি হয়। এটি তুর্কস ও কাইকোসের খাবারেরও একটি অংশ।Guava duff Bahamas traditional recipe  Balmoral  সুইচা সাধারণত গুয়াভা দাফের সাথে পরিবেশন করা হয়।  ২০১১ সালে, এর একটি প্রকার, ৫ম উইন্টারফেস্ট হোয়াইট পার্টিতে বিজয়ী হয়েছিল। সুইচা একটি লেবু-পাতিলেবুর স্বাদের পানীয় ব্র্যান্ডও, যা বাহামার নাসাউতে তৈরি হয়।   আরও দেখুন    লেবুর রস  চুনখড়ি  ওল্ড সাওয়ার  সুইচেল   তথ্যসূত্র   বিষয়শ্রেণী:বাহামিয়ান রন্ধনশৈলী বিষয়শ্রেণী:ক্যারাবিন পানীয় বিষয়শ্রেণী:পানীয়
পরামিতি  নামহীন (অবস্থানগত) পরামিতি {{talk quote block|text|by}} অবস্থানগত পরামিতিগুলির ক্রম পরিবর্তন করা যাবে না - text অবশ্যই by এর পূর্বে থাকবে। নামযুক্ত পরামিতির ব্যবহার {{talk quote block|text=লেখা|by=by|source=উৎস|ts=সময়|oldid=oldid}}  নামযুক্ত পরামিতিগুলোর ব্যাখ্যা: text (অথবা 1): যে লেখাকে উক্তি হিসেবে দেখতে চান। by (বা 2): উক্তিটি যে লিখেছেন বা বলেছেন। এখানে উক্তিটি যে করেছেন তার ব্যবহারকারী নাম দিতে হবে। source: লেখাটি যে উৎস থেকে উদ্ধৃত করা হয়েছে। উৎসটি স্বতন্ত্র ব্যবহারকারীর নাম না হলে বা একটি সম্পূর্ণ স্বাক্ষর কপি-পেস্ট করার সময় by-এর পরিবর্তে ব্যবহার করুন। ts: উদ্ধৃতিটি করার সময়। আপনি বর্তমান সময় দিতে চাইলে পাঁচটি টিল্ডা চিহ্ন দিতে পারেন: |ts=~~~~~. oldid: সংস্করণের স্থায়ী সংযোগের আইডি  ( ts পরামিতি ব্যবহার না করলে এটি প্রদর্শিত হবে না) diff: সংস্করণ পার্থক্যের আইডি style: এইচটিএমএল শৈলী nodash=y or no-dash=y: Suppresses the em dash and space before source, for when pasting a sig that already starts with a dash
আন্দ্রেই ফ্লোরিন রাৎসিউ (; জন্ম: ২০ জুন ১৯৯৮; আন্দ্রেই রাৎসিউ নামে সুপরিচিত) হলেন একজন রোমানীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের দ্বিতীয় স্তর সেহুন্দা দিভিসিওনের ক্লাব উয়েস্কা এবং রোমানিয়া জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।  ২০১৯ সালে, রাৎসিউ রোমানিয়া অনূর্ধ্ব-২১ দলের হয়ে রোমানিয়ার বয়সভিত্তিক পর্যায়ে অভিষেক করেছিলেন।   প্রারম্ভিক জীবন  আন্দ্রেই ফ্লোরিন রাৎসিউ ১৯৯৮ সালের ২০শে জুন তারিখে রোমানিয়ার আইউদে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  রাৎসিউ জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত রোমানিয়া অনূর্ধ্ব-২৩ দলে স্থান পেয়েছেন।   তথ্যসূত্র    বহিঃসংযোগ                 বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:রোমানীয় ফুটবলার বিষয়শ্রেণী:ভিয়ারিয়াল ফুটবল ক্লাব বি-এর খেলোয়াড় বিষয়শ্রেণী:ভিয়ারিয়াল ফুটবল ক্লাবের খেলোয়াড় বিষয়শ্রেণী:সোসিয়েদাদ দেপোর্তিবা উয়েস্কার ফুটবলার বিষয়শ্রেণী:ভিয়ারিয়াল ফুটবল ক্লাব সি-এর খেলোয়াড় বিষয়শ্রেণী:এডিও ডেন হাখের খেলোয়াড় বিষয়শ্রেণী:তেরসেরা দিভিসিওনের খেলোয়াড় বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:নেদারল্যান্ডসে প্রবাসী ফুটবলার বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:স্পেনে প্রবাসী ফুটবলার বিষয়শ্রেণী:এরেডিভিজির খেলোয়াড় বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:রায়ো ভায়েকানোর খেলোয়াড়
থাম্ব|রবি ভাবিলাই রবি ভাবিলাই (আরও বানান রাউই পাউইলাই,    , ১৭ অক্টোবর ১৯২৫ - ১৭ মার্চ ২০১৭) একজন থাই জ্যোতির্বিজ্ঞানী, লেখক ও অনুবাদক ছিলেন। তিনি চুলালংকর্ন ইউনিভার্সিটির বিজ্ঞান অনুষদের পদার্থবিদ্যা বিভাগের অধ্যাপক হিসেবে দায়িত্ব পালন করেন এবং জ্যোতির্বিজ্ঞানের পাশাপাশি দর্শন ও ধর্মের উপর লেখার জন্য পরিচিত ছিলেন। তিনি থাইল্যান্ডের রয়্যাল সোসাইটির  সভ্য ছিলেন এবং ২০০৬ সালে সাহিত্যে জাতীয় শিল্পী হিসেবে মনোনীত হন। ২০১৮ সালে তিনি একটি গুগল ডুডল দিয়ে সম্মানিত হন।    তথ্যসূত্র   বিষয়শ্রেণী:২০১৭-এ মৃত্যু বিষয়শ্রেণী:১৯২৫-এ জন্ম বিষয়শ্রেণী:থাইল্যান্ডের রয়্যাল সোসাইটির সভ্য বিষয়শ্রেণী:থাইল্যান্ডের জাতীয় শিল্পী বিষয়শ্রেণী:থাই লেখক বিষয়শ্রেণী:থাই বিজ্ঞানী
রবীন্দ্র মেলা শিলাইদহ কুঠিবাড়ি প্রাঙ্গণে রবীন্দ্রজয়ন্তী উপলক্ষে আয়োজিত তিনদিন ব্যাপী একটি মেলা। সংস্কৃতি বিষয়ক মন্ত্রণালয়ের সহযোগিতায় কুষ্টিয়া জেলা প্রশাসন এই মেলার আয়োজন করে থাকে।   ইতিহাস  শিলাইদহে মেলার ইতিহাস বেশ পুরনো। ঠাকুর পরিবার শিলাইদহ কাছারি বাড়ি থেকে জমিদারি কার্যক্রম পরিচালনা করত। এই কাছারি বাড়ির মোট জমি ছিল ত্রিশ বিঘা। এই মাঠেই মেলার আয়োজন হতো। রবীন্দ্রনাথ ঠাকুর সেই মেলা পরিদর্শন করতেন।  ১৯৫০ সালের পূর্ববঙ্গীয় রাষ্ট্রীয় অধিগ্রহণ ও প্রজাস্বত্ব আইনের ফলে জমিদারী প্রথা বিলুপ্ত হয়ে যায়। ১৯৬১ সালে শিলাইদহ কুঠিবাড়ি সংরক্ষিত ঘোষণা করা হয়।  তারপর আর মেলার আয়োজন হয়নি। বাংলাদেশের স্বাধীনতা যুদ্ধের পর নতুন করে শুরু হয় রবীন্দ্র মেলা। সাতদিন ধরে মেলা চলতো। এখন মেলার সময়কাল তিন দিন।  প্রথম দিকে কেবল জেলার আশপাশের লোকেরা এই মেলায় অংশগ্রহণ করতো। কালে কালে মেলাটি জাতীয় ও রাষ্ট্রীয় কর্মসূচিতে রূপান্তরিত হয়েছে। বর্তমানে সরকারি এবং বেসরকারি পৃষ্ঠপোষকতায় মেলার আয়োজন হয়ে থাকে।   তথ্যসূত্র   বিষয়শ্রেণী:বাংলাদেশের মেলা বিষয়শ্রেণী:শিলাইদহ বিষয়শ্রেণী:কুষ্টিয়ার সংস্কৃতি বিষয়শ্রেণী:রবীন্দ্রনাথ ঠাকুরের নামাঙ্কিত স্মারক বিষয়শ্রেণী:কুমারখালী উপজেলা